Ja, jy kán oranje lippe dra! Hier's wenke | SARIE
FOTO Phil McCarten / ©A.M.P.A.S.
Ja, jy kán oranje lippe dra! Hier's wenke
Jóú lipstiffie-kleur is Son-oranje! Die gewaagde helderoranje simboliseer vreugde en kreatiwiteit. Dis wonderlik vir jou gemoed en helder dadelik jou gesig op. Moenie bang wees om tydens die herfsmaande dié prettige kleur te dra nie.
Hoe jy twiet en Facebook het 'n impak op jou lewe
* Onthou om hierby 'n bruin of perske blosser te dra omdat 'n pienk een met jou oranje lippe gaan bots.
* Om die kleur op jou lippe so intens en helder moontlik te maak kan jy eers jou natuurlike lipkleur verbloem deur 'n tikkie onderlaag aan te wend.
* Dis ook belangrik om jou lippe liggies af te skilfer voor jy 'n helderoranje lipstiffie aanwend. Die helder kleurpigmente kan jou lippe maklik uitdroog. Meng 'n bietjie bruinsuiker met petroleumjellie vir 'n tuisgemaakte lip-afskilferaar.
Son-oranje! Een van die 4 skakerings van SARIE-lipstiffies wat saam met jou Maart-uitgawe kom. Het jy al 'n gunsteling kleur? #SARIEsoenselfie